NÁRODNÁ RADA SLOVENSKEJ REPUBLIKY

**VIII. volebné obdobie**

CRD-2286/2022

**1273a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona
č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov (tlač 1273) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1761 z 8. novembra 2022 pridelila vládny návrh zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov (tlač 1273) na prerokovanie týmto výborom:

 **Ústavnoprávnemu výboru Národnej rady Slovenskej republiky,**

**Výboru Národnej rady Slovenskej republiky pre financie a rozpočet a**

 **Výboru Národnej rady Slovenskej republiky pre pôdohospodárstvo a životné prostredie.**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republikyuznesením č. 625 z 9. novembra 2022 s vládnym návrhom zákona **súhlasil** a odporučil ho Národnej rade Slovenskej republiky **schváliť**.

Výbor Národnej rady Slovenskej republiky pre financie a rozpočet uznesením č. 392 z 8. novembra 2022 s vládnym návrhom zákona **súhlasil** a odporučil ho Národnej rade Slovenskej republiky **schváliť.**

Výbor Národnej rady Slovenskej republiky pre pôdohospodárstvo a životné prostredie uznesením č. 264 z 9. novembra 2022 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V Čl. I sa za bod 7 vkladá nový bod 8, ktorý znie:

„8. V § 3 písmeno h) znie:

„h) dielom pôdneho bloku súvislá plocha obhospodarovanej poľnohospodárskej plochy príslušného druhu pozemku spolu s priľahlou nepoľnohospodárskou plochou,11a) ktorá je členená podľa prirodzených hraníc; dielom pôdneho bloku je aj poľnohospodárska plocha zalesňovaná alebo zalesnená podľa osobitných predpisov,11b)“.

Poznámky pod čiarou k odkazom 11a a 11b znejú:

„11a) Čl. 68 odsek 2 písmeno a) nariadenia (EÚ) 2021/2116 v platnom znení.

11b) Čl. 70 a čl. 73 nariadenia (EÚ) 2021/2115 v platnom znení.“.“.

Nasledujúce body sa primerane prečíslujú.

*Odôvodnenie k bodu 1: Cieľom navrhovanej právnej úpravy je potreba spresnenia systému identifikácie poľnohospodárskych pozemkov prostredníctvom definície dielu pôdneho bloku s cieľom jednoznačne identifikovať každý novo podporovaný poľnohospodársky pozemok a jednotku pôdy obsahujúcu aj nepoľnohospodárske plochy v zmysle novej právnej úpravy vyplývajúcej najmä z nariadenia (EÚ) 2021/2115 a z nariadenia (EÚ) 2021/2116.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V Čl. I bod 14 znie:

„14. V § 5 sa odsek 2 dopĺňa písmenom n), ktoré znie:

„n) plní ďalšie úlohy ustanovené nariadením vlády vydaným podľa osobitného predpisu.18a)“.

Poznámka pod čiarou k odkazu 18a znie:

„18a) Zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov.“.“.

*Odôvodnenie k bodu 2: Cieľom navrhovanej právnej úpravy je v záujme zabezpečenia právnej istoty, ochrany práv poľnohospodárov, implementácie nariadenia (EÚ) 2021/2115 do právneho poriadku SR formou aproximačných nariadení vlády SR a zaručenia bezproblémového, koherentného a efektívneho fungovania typov intervencií vo forme priamych platieb reflektovať na podmienky poskytovania podpory v súvislosti s niektorými intervenciami a opatreniami stanovenými v strategickom pláne Spoločnej poľnohospodárskej politiky, na ktoré sa vzťahuje integrovaný administratívny a kontrolný systém, v nadväznosti na novú právnu úpravu vyplývajúcu z nariadenia EÚ.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V Čl. I sa za bod 15 vkladá nový bod 16, ktorý znie:

„16. V § 5 ods. 3 písm. c) sa slová „orgánom Národnej rady“ nahrádzajú slovami „Národnej rade“. “.

Nasledujúce body sa primerane prečíslujú.

*Odôvodnenie k bodu 3: Vzhľadom na závažnosť tzv. zelenej správy, t. j. správy o poľnohospodárstve, potravinárstve a lesnom hospodárstve, sa upravuje, že sa nepredkladá len orgánu NR SR, t. j. vecne príslušnému výboru, ale aj na rokovanie pléna NR SR.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V Čl. I bod 16 znie:

„16. V § 10 ods. 1 písmeno d) znie:

„d) povoľuje

1. zaradenie žiadosti o poskytnutie podpory na neprojektové opatrenia do neprojektových opatrení s jednoročnými záväzkami alebo neprojektových opatrení s viacročnými záväzkami,

2. zmenu neprojektových opatrení s jednoročnými záväzkami alebo neprojektových opatrení s viacročnými záväzkami,

3. zmenu výmery plochy zaradenej do neprojektových opatrení s jednoročnými záväzkami alebo neprojektových opatrení s viacročnými záväzkami,

4. predĺženie doby trvania neprojektových opatrení s jednoročnými záväzkami alebo neprojektových opatrení s viacročnými záväzkami.“.“.

*Odôvodnenie k bodu 4: Vzhľadom na nové pravidlá poskytovania podpôr na neprojektové opatrenia je potrebné doplniť kompetenciu povoľovania zaradenia žiadosti o poskytnutie podpory na neprojektové opatrenia, zmeny neprojektového opatrenia, zmeny výmery plochy zaradenej do neprojektového opatrenia a predĺženia doby trvania neprojektového opatrenia v rámci neprojektových opatrení s jednoročnými záväzkami alebo neprojektových opatrení s viacročnými záväzkami.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V Čl. I sa za bod 17 vkladá nový bod 18, ktorý znie:

„18. V § 10 sa odsek 1 dopĺňa písmenom w), ktoré znie:

„w) plní ďalšie úlohy ustanovené nariadením vlády vydaným podľa osobitného predpisu.18a)“.“.

Nasledujúce body sa primerane prečíslujú.

*Odôvodnenie k bodu 5: Cieľom navrhovanej právnej úpravy je v záujme zabezpečenia právnej istoty, ochrany práv poľnohospodárov, implementácie nariadenia (EÚ) 2021/2115 do právneho poriadku SR formou aproximačných nariadení vlády SR a zaručenia bezproblémového, koherentného a efektívneho fungovania typov intervencií vo forme priamych platieb reflektovať na podmienky poskytovania podpory v súvislosti s niektorými intervenciami a opatreniami stanovenými v strategickom pláne Spoločnej poľnohospodárskej politiky, na ktoré sa vzťahuje integrovaný administratívny a kontrolný systém, v nadväznosti na novú právnu úpravu vyplývajúcu z nariadenia EÚ.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V Čl. I sa za bod 20 vkladá nový bod 21, ktorý znie:

„21. V § 25 ods. 2 prvá veta znie: „Podanie je možné urobiť iba spôsobom, ktorý určí platobná agentúra vo výzve podľa odseku 1.“.“.

Nasledujúce body sa primerane prečíslujú.

*Odôvodnenie k bodu 6: Uvedený spôsob umožní platobnej agentúre ustanoviť napr. elektronické podávanie žiadostí prostredníctvom slovensko.sk, prípadne v budúcnosti cez portál farmára. Tým by platobná agentúra priamo výzvou mohla uplatňovať postup podľa vykonávacieho nariadenia (EÚ) č. 2022/1173.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

1. V Čl. I bod 22 znie:

„22. V § 40 ods. 2 písmeno b) znie:

„b) povoľovanie podľa § 10 ods. 1 písm. d),“.“.

*Odôvodnenie k bodu 7: Vzhľadom na nové pravidlá poskytovania podpôr na neprojektové opatrenia je potrebné doplniť kompetenciu povoľovania zaradenia žiadosti o poskytnutie podpory na neprojektové opatrenia, zmeny neprojektového opatrenia, zmeny výmery plochy zaradenej do neprojektového opatrenia a predĺženia doby trvania neprojektového opatrenia v rámci neprojektových opatrení s jednoročnými záväzkami alebo neprojektových opatrení s viacročnými záväzkami.*

**Výbor Národnej rady Slovenskej republiky pre pôdohospodárstvo**

**a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch 1 až 7 zo spoločnej správy spoločne s návrhom gestorského výboru uvedené body **schváliť**.

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov (tlač 1273) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov (tlač 1273a) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 265 z 9. novembra 2022.

 V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Jaroslav **K a r a h u t a,** v. r.

predseda výboru